Við höfum áður svarað þessari spurningu en það virðist vera nútíma flökkusögn að kvak anda bergáli ekki . Fjölmargar síður á Veraldarvefnum halda þessu meðal annars fram . Í svarinu sem hægt er að lesa hér kemur fram að hljóð er bylgjur sem við heyrum þegar þær skella á hljóðhimnunni . Bergmál eru hljóðbylgjur sem við heyrum eftir að þær skella á einhverju sem endurkastar þeim til okkar . Hljóðbylgjur andakvaks gegnir sömu lögmálum og aðrar hljóðbylgjur og þess vegna getur það bergmálað eins og önnur hljóð . Í svarinu er hins vegar bent á það að ástæðan fyrir þeirri trú að andakvak bergmáli ekki sé ef til vill sú að sjaldan séu réttar aðstæður til þess : Til þess að við heyrum bergmál úti í náttúrunni þarf ákveðin skilyrði eins og til dæmis klettavegg í hæfilegri fjarlægð . Endur eru hins vegar oftast á vatni eða í grennd við það á flatlendi . Þess vegna má vel vera að við heyrum í reynd sjaldan bergmál af andakvaki . Hægt er að lesa meira um hljóðbygjur í svari við spurningunni : Athugasemd frá ritstjórn , 1.7.2011 : Okkur barst ábending um að í þáttaröðinni MythBusters hafi þetta viðfangsefni verið tekið fyrir . Sjá meðal annars : Wikipedia .